Document ID: /roh_data/filtered/fineweb-2-filterrobots_roh.jsonl.gz/53738

25 panzers dal tip Leopard 2 duain vegnir mess or da servetsch. Questa proposta da la cumissiun responsabla dal Cussegl naziunal sustegna il Cussegl federal. En tut ha l'armada svizra 96 panzers Leopard 2 ch'èn ord funcziun. 71 da quels vegnian dentant tenor il Cussegl federal duvrads per l'agen basegn.
25 pudess'ins metter or da servetsch. Lura dessi numnadamain la pussaivladad da vender quels a la Germania. E quella ha mussà interess vi dals panzers, perquai ch'ella ha furnì a l'Ucraina ils agens panzers dal medem tip. Uss sto anc il parlament dir Gea da metter or da servetsch ils panzers.